Erto e Casso 2013 Erto e Casso , el xe on comune inte ła provincia de Pordenon; el xe conosesto par ła strage del Vajont sucesa el 9 de otobre 1963, quando dal visin Monte Toc, che el se cata intrà łe do frasion de Erto e Casso, apunto, che i costituise el comune, a se stacà na parte de ła montagna ca xe finìa inte el sotostante bacin idrico dełimità da ła diga del Vajont. Ła vicenda che ła ga cauxà mijara de morti par el conseguente ałagamento de ła vałe de Łongaron, ła xe sta rievocà recentemente par el cinema e portà in teatro e in tełevixion co on monòłogo scrito in cołaborasion co Gabriele Vacis da ł'ator Marco Paolini. El comun, in baxe a ła lexe 15/96 in materia de tuteła de ła łéngua furlana, el ga ritegnesto de non farse riconprendare a ł'interno del perimetro del furlan storegamente parlà da senpre.